Spjall:Grænmetishyggja

message: Hvernig finnst fólki þetta nafn (sem og þýðingar mínar á lacto-ovo-vegetarianism og því öllu)? Það var ekki hægt að kalla síðuna grænmetisæta, og "grænmetisáta" var besta orðið sem ég fann fyrir enska orðið "vegetarianism". Athugasemdir takk. --Baldur Blöndal 12:03, 15 júlí 2007 (UTC)
replies: text: Ég fann enga þýðingu (í orðabókum, google, dictionary.com) á orðinu veganism þannig að ég þýddi það sem ‚veganismi‘. Mér datt líka í hug "kjötlaus grænmetisáta", "fullkomin grænmetisáta", einhverjar uppástungur? --Baldur Blöndal 12:05, 15 júlí 2007 (UTC)
replies: text: :Strangt til tekið stangast nýorðasmíð við stefnu okkar um frumrannsóknir.  Ég var einmitt að spá í því hvort ekki þyrfti að vera undantekning þar á ef ekki er til orð í íslensku máli yfir gefið hugtak og ef það er ekki til þá mætti smíða nýtt orð í samræmi við íslenska málvenju og málfræði.  Einnig þyrfti að vera sátt um notkun þess meðal notenda, til þess að forðast það að menn smíði skrípi.  En ég myndi leggja til þess að veganism væri kölluð grænhyggja og áhangendur hennar græningjar (þó svo að það sé notað um annan hóp einnig).  Ef við myndum eltast við latneska stofn orðsins yrði þetta kannski fjörhyggja sem er kannski of vítt  miðað við merkingu hugtaksins, en ég er ekki viss. --Friðrik Bragi Dýrfjörð 12:48, 15 júlí 2007 (UTC)
replies: text: ::Þetta er daglegt brauð á latnesku Wikipediunni, að smíða nýyrði eins og fyrir gleraugu, leikjatölvu, Reykjavík (sem eftir mikið tuð varð Reykiavicia) og svo framvegis. Vatíkanið gefur öðruhverju út orðalista, en það getur einfaldlega ekki gefið út orð fyrir hvern einast hlut í heimi. Það er kannski málið að gera eins og á latneska wikipedia og einfaldlega koma með hugmyndir?

text: ::*Veganismi

text: ::*Grænhyggja

text: ::*Fjöhyggja

text: ::*Kjötleysishyggja (til að maður tengi þetta frekar við merkinguna)

text: ::Einhverjar hugmyndir? --Baldur Blöndal 13:34, 15 júlí 2007 (UTC)

text: ::Já, undantekningar eru sjálfsagðar þar sem íslenska orðið er ekki til (eða jafnvel þar sem ekkert orð er í almennri notkun). Við verðum jú samt að geta fjallað um hvaðeina sem þarfnast umfjöllunar. (Það er m.a.s. hægt að ímynda sér aðstæður þar sem það væri brot gegn hlutleysisreglunni að sleppa umfjöllun af því að orðið væri ekki til.) Tilgangurinn er jú að fjalla um viðfangsefnið en ekki um nýja orðið sem einhver bjó til, ekki satt? Alla vega, mig minnir að ég hafi einhvern tímann heyrt talað um jurtaætur í þessu samhengi; get reyndar ekki fundið dæmi þess en doktor.is notar orðið alla vega á einum stað sem samheiti við grænmetisætu. Annars er tillaga Friðriks fín (fjörhyggja finnst mér gott orð) en ég sé reyndar ekkert að því að nota „veganismi“ um stundarsakir.
replies: text: :::Jurtaæta er tvírætt enda yfirleitt notað yfir dýr sem eru ófær um að melta kjöt, en það getur vel verið að þetta sé ein merking orðsins. --Ævar Arnfjörð Bjarmason 24. mars 2008 kl. 16:35 (UTC)

text: Hvað með „grænn kostur“ eða „grænmetiskostur“. Kostur er oft notað sem þýðing á „diet“. Önnur leið gæti verið „grænmetismataræði“, sem er skiljanlegt, þótt það sé ekki eins þjált. -áta hljómar undarlega (sbr. „rauðáta“).--Akigka 24. mars 2008 kl. 13:44 (UTC)
thread_title: Grænmetisáta

message: Í ensku greininni er kafli um áhrif grænmetishyggju á umhverfið sem er áhugaverður. Þar er fjallað um áhrif þess að borða spendýr sem nærast á korni samanborið við að borða plöntur sem hægt væri að rækta á sömu ökrum og er mun skilvirkara að gera það síðara.
Annars er mér spurn: er engin lífvera sem er skilvirkari í því að breyta jurtum í prótín og fitur sem við þörfnumst en við sjálf sem hægt væri ad nærast á með minni áhrifum á umhverfið en að neyta plantna beint? Termítar koma t.d. til hugar en ég þekki ekki hversu skilvirkir þeir væru. --Ævar Arnfjörð Bjarmason 24. mars 2008 kl. 17:04 (UTC)
thread_title:  Viðbætur við greinina 

message: Þó að erlendis sé lenska að tala um hvers lags -isma og -ista, þá er þess lags mjög óalgengt í íslensku máli og mun algengara að notuð séu orðasambönd til að lýsa sama hlut. Ég legg því til að greinin Grænmetishyggja verð færð yfir á Grænmetisæta, þar sem sama texta má rita um efnið nema á mun eðlilegra forminu „Grænmetisætur fylgja þeirri stefnu að...“.
--Þjarkur (spjall) 31. október 2018 kl. 16:47 (UTC)
thread_title:  Lagt er til að grein verði færð yfir á "Grænmetisæta"